কাকদ্বীপ মহকুমা

**কাকদ্বীপ মহকুমা** হল ভারতের পশ্চিমবঙ্গ রাজ্যের অন্তর্গত দক্ষিণ চব্বিশ পরগনা জেলার একটি প্রশাসনিক মহকুমা। এই মহকুমার সদর কাকদ্বীপ। জেলার মোট জনসংখ্যার ১২.৩৬ শতাংশ এই মহকুমার বাসিন্দা। এই মহকুমার অন্তর্গত সাগর দ্বীপে অন্যতম প্রধান হিন্দু তীর্থস্থান গঙ্গাসাগর অবস্থিত।

## প্রশাসনিক বিভাগ
কাকদ্বীপ মহকুমা ৮টি থানা, ৪টি সমষ্টি উন্নয়ন ব্লক, ৪টি পঞ্চায়েত সমিতি, ৪২টি গ্রাম পঞ্চায়েত, ২১৭টি মৌজা ও ২০২টি জনবসতিপূর্ণ গ্রাম নিয়ে গঠিত। এই চারটি ব্লকে কোনো শহরাঞ্চল নেই।

## থানা
কাকদ্বীপ মহকুমার অন্তর্গত থানাগুলি হল:

দ্রষ্টব্য: কাকদ্বীপ মহকুমার কিয়দংশ ডায়মন্ড হারবার মহকুমার ধোলা থানার এক্তিয়ারভুক্ত এলাকার মধ্যে পড়ে।

.* নবগঠিত

## সমষ্টি উন্নয়ন ব্লক
কাকদ্বীপ মহকুমার সমষ্টি উন্নয়ন ব্লকগুলি হল:

## গ্রাম পঞ্চায়েত
কাকদ্বীপ মহকুমায় ৪টি সমষ্টি উন্নয়ন ব্লকের অধীনে ৪২টি গ্রাম পঞ্চায়েত আছে:

* কাকদ্বীপ সমষ্টি উন্নয়ন ব্লক এগারোটি গ্রাম পঞ্চায়েত নিয়ে গঠিত: বাপুজি, রবীন্দ্র, শ্রীশ্রীরামকৃষ্ণ, স্বামী বিবেকানন্দ, মধুসূদনপুর, রামগোপালপুর, শ্রীনগর, নেতাজি, ঋষি বঙ্কিমচন্দ্র, RMTHNOসূর্যনগর ও zZRপ্রতাপাদিত্যনগর।
* নামখানা সমষ্টি উন্নয়ন ব্লক সাতটি গ্রাম পঞ্চায়েত নিয়ে গঠিত: বুধাখালি, হরিপুর, নামখানা, শিবরামপুর, ফ্রেজারগঞ্জ, মৌসিনি ও নারায়ণপুর।
* পাথরপ্রতিমা সমষ্টি উন্নয়ন ব্লক পনেরোটি গ্রাম পঞ্চায়েত নিয়ে গঠিত: অচিন্ত্যনগর, দক্ষিণ রাইপুর, গোপালনগর, রামগঙ্গা, বনশ্যামনগর, দিগম্বরপুর, হেরম্বগোপালপুর, শ্রীধরনগর, ব্রজবল্লভপুর, দূর্বাচটি, লক্ষ্মীজনার্দনপুর, শ্রীনারায়ণপুর পূর্ণচন্দ্রপুর, দক্ষিণ গঙ্গাধরপুর, জি প্লট ও পাথরপ্রতিমা।
* সাগর সমষ্টি উন্নয়ন ব্লক নয়টি গ্রাম পঞ্চায়েত নিয়ে গঠিত: ধবলাট, ধাসপাড়া সুমতিনগর ২, ঘোড়ামারা, রামকরচর, ধাসপাড়া সুমতিনগর ১, মুড়িগঙ্গা ১, রুদ্রনগর, গঙ্গাসাগর ও মুড়িগঙ্গা ২।

## আঞ্চলিক ভাষা ও জনগোষ্ঠী
কাকদ্বীপ মহকুমার অধিকাংশ জনগোষ্ঠী উৎকল এবং মেদিনীপুর জাত। এঁরা অধিকাংশই মেদিনীপুরী বাংলা ভাষার অন্তর্গত কাঁথি বাংলায় কথোপকথন করেন। উক্ত অঞ্চলের সংস্কৃতিতে বঙ্গ সংস্কৃতির পাশাপাশি উৎকল সংস্কৃতির প্রভাব বিশেষ ভাবে লক্ষণীয়।

## শিক্ষাব্যবস্থা
দক্ষিণ চব্বিশ পরগনা জেলার সাক্ষরতার সামগ্রিক হার ৭৭.৫১ শতাংশ, যেখানে কাকদ্বীপ মহকুমার সাক্ষরতার হার ৮২.০৪ শতাংশ।

এই মহকুমার উল্লেখযোগ্য শিক্ষাপ্রতিষ্ঠানগুলি হল:
* ১৯৬৫ সালে কাকদ্বীপে প্রতিষ্ঠিত সুন্দরবন মহাবিদ্যালয়।
* ১৯৯৮ সালে হরিণবাড়িতে প্রতিষ্ঠিত সাগর মহাবিদ্যালয়।
* ২০১৩ সালে নামখানায় প্রতিষ্ঠিত শিবানী মণ্ডল মহাবিদ্যালয়।
* ২০০১ সালে পাথরপ্রতিমায় প্রতিষ্ঠিত পাথরপ্রতিমা মহাবিদ্যালয়।

## স্বাস্থ্য পরিষেবা
কাকদ্বীপ মহকুমার চিকিৎসাকেন্দ্রগুলি হল:

**হাসপাতাল**: (নাম, অবস্থান, শয্যাসংখ্যা)

* কাকদ্বীপ মহকুমা হাসপাতাল, কাকদ্বীপ, ১০০টি শয্যা

**গ্রামীণ হাসপাতাল**: (নাম, সমষ্টি উন্নয়ন ব্লক, অবস্থান, শয্যাসংখ্যা) 

* সাগর গ্রামীণ হাসপাতাল, সাগর সমষ্টি উন্নয়ন ব্লক, রুদ্রনগর, ডাকঘর - সাগর, ৩০টি শয্যা
* দ্বারিকানগর গ্রামীণ হাসপাতাল, নামখানা সমষ্টি উন্নয়ন ব্লক, দ্বারিকানগর, ৩০টি শয্যা
* মাধবনগর গ্রামীণ হাসপাতাল, পাথরপ্রতিমা সমষ্টি উন্নয়ন ব্লক, মাধবনগর, ডাকঘর - পাথরপ্রতিমা, ৩০টি শয্যা

**ব্লক প্রাথমিক স্বাস্থ্যকেন্দ্র**: (নাম, সমষ্টি উন্নয়ন ব্লক, অবস্থান, শয্যাসংখ্যা)

* হরেন্দ্রনগর ব্লক প্রাথমিক স্বাস্থ্যকেন্দ্র, কাকদ্বীপ সমষ্টি উন্নয়ন ব্লক, হরেন্দ্রনগর, ১০টি শয্যা

**প্রাথমিক স্বাস্থ্যকেন্দ্র** (সমষ্টি উন্নয়ন ব্লক অনুযায়ী): (সমষ্টি উন্নয়ন ব্লক, প্রাথমিক স্বাস্থ্যকেন্দ্রের অবস্থান, শয্যাসংখ্যা)

* কাকদ্বীপ সমষ্টি উন্নয়ন ব্লক: রামচন্দ্রনগর (১০টি শয্যা)
* নামখানা সমষ্টি উন্নয়ন ব্লক: নারায়ণপুর (৬টি শয্যা), মহারাজগঞ্জ (৬টি শয্যা), ফ্রেজারগঞ্জ (১০টি শয্যা), বাগডাঙা মৌসানি (১০টি শয্যা)
* পাথরপ্রতিমা সমষ্টি উন্নয়ন ব্লক: গদামথুরপুর (১০টি শয্যা), ব্রজবল্লভপুর (১৫টি শয্যা), ইন্দ্রপুর (১০টি শয্যা)
* সাগর সমষ্টি উন্নয়ন ব্লক: গঙ্গাসাগর (৬টি শয্যা), মহেন্দ্রগঞ্জ (৬টি শয্যা), মুড়িগঙ্গা (৬টি শয্যা)

## আইনসভা কেন্দ্র
সীমানা পুনর্নির্ধারণ কমিশনের নির্দেশিকা অনুযায়ী কাকদ্বীপ মহকুমা নিম্নলিখিত বিধানসভা কেন্দ্রগুলির অন্তর্গত:

* পাথরপ্রতিমা সমষ্টি উন্নয়ন ব্লকের অন্তর্গত সমগ্র এলাকা নিয়ে পাথরপ্রতিমা বিধানসভা কেন্দ্র গঠিত।
* কাকদ্বীপ সমষ্টি উন্নয়ন ব্লকের সমগ্র এলাকা এবং নামখানা সমষ্টি উন্নয়ন ব্লকের বুধাখালি ও নারায়ণপুর গ্রাম পঞ্চায়েত নিয়ে কাকদ্বীপ বিধানসভা কেন্দ্র গঠিত।
* নামখানা সমষ্টি উন্নয়ন ব্লকের অপর পাঁচটি গ্রাম পঞ্চায়েত এবং সাগর সমষ্টি উন্নয়ন ব্লকের সমগ্র এলাকা নিয়ে সাগর বিধানসভা কেন্দ্র গঠিত।

পাথরপ্রতিমা, কাকদ্বীপ ও সাগর বিধানসভা কেন্দ্র তিনটিই তফসিলি জাতি-ভুক্ত প্রার্থীদের জন্য সংরক্ষিত মথুরাপুর লোকসভা কেন্দ্রের অংশ।

## তথ্যসূত্র

বিষয়শ্রেণী:পশ্চিমবঙ্গের মহকুমা
বিষয়শ্রেণী:দক্ষিণ চব্বিশ পরগনা জেলা
বিষয়শ্রেণী:দক্ষিণ চব্বিশ পরগনা জেলার মহকুমা